SET สัปดาห์หน้าฟื้นเก็งงบ Q2 หุ้นรายตัว
SET สัปดาห์หน้าลุ้นฟื้นตัวหลังปรับฐานในสัปดาห์ที่ผ่านมา คาด กนง. มีโอกาสลดดอกเบี้ยในการประชุม 5 ส.ค.นี้ สำหรับเรื่องงบประมาณภาครัฐมีความชัดเจนมากขึ้น หลัง รมว.คมนาคม ออกแถลงการณ์เมื่อวันศุกร์ (24 ก.ค.) ที่ผ่านมา เชื่อว่าจะฟื้นความเชื่อมั่นได้พอสมควร และช่วยหนุนดัชนีฟื้นตัวสู่แนวแนวต้าน 1,464/1,478 ส่วนแนวรับ 1,420/1,410 จุด
26 ก.ค. 2558

Technical Weekly: by Capital Nomura Securities (Thailand)
 
SET สัปดาห์หน้าลุ้นฟื้นตัวหลังจากปรับฐานลงสู่ระดับ 1,438 จุด เนื่องจากความเชื่อมั่นต่อเศรษฐกิจภายในประเทศที่ถดถอย ซึ่งระดับดังกล่าวใกล้เคียงกับแนวรับเชิงพื้นฐานที่ Equity Risk Premium ค่าเฉลี่ย 5.19% หรือ 1,410 จุด ทำให้ Downside ที่ระดับนี้ถือว่าจำกัด ภายใต้สถานการณ์ดอกเบี้ยต่ำ และมีโอกาสที่ กนง. อาจลดดอกเบี้ยลงอีกในการประชุม 5 ส.ค. 2015 นี้ หรือช่วงถัดไป ทำให้เชื่อว่าหุ้นเป็นสินทรัพย์ที่น่าสนใจสำหรับการลงทุนช่วงนี้
ขณะที่ความคาดหวังของงบประมาณภาครัฐน่าจะเห็นเป็นรูปร่างขึ้น หลังจากที่รัฐมนตรีว่าการกระทรวงคมนาคม แถลงงบลงทุนทั้งในส่วนมอเตอร์เวย์ 1 สาย (พัทยา-มาบตาพุด) รถไฟไทยจีน (กทม-แก่งคอย ประมูล ต.ค. 2015 นี้) และรางคู่ 3 เส้นทาง จะเดินหน้าในปีนี้ตามแผน ส่วนรถไฟฟ้า 3 สายเลื่อนเป็นไตรมาส 4/58 ถึงต้นปีหน้า น่าจะฟื้นความเชื่อมั่นได้พอสมควร เนื่องจากภาพรวมดังกล่าวน่าจะหนุนดัชนีค่อยๆ ฟื้นตัวสู่แนวต้าน 1,464/1,478 ส่วนแนวรับ 1,420/1,410 จุด
สำหรับปัจจัยที่ต้องติดตามดังนี้ 1) จับตาการเปลี่ยนแปลงทีมเศรษฐกิจหากเกิดขึ้นจะหนุน Sentiment การลงทุนของไทย, 2) การประชุม FOMC 28-29 ก.ค.นี้ คาดคงดอกเบี้ยต่อ และดอกเบี้ยขาขึ้นจะเลื่อนไปเป็น ธ.ค. ปีนี้, 3) คาดรายละเอียด FIT Bidding 29 ก.ค. นี้ชัดเจน และหนุน Biomass เป็นผลบวกต่อ TPCH
และ 4) การรายงานงบของ Real Sector โดย Consensus คาดกำไรไตรมาส 2/58 อยู่ที่ 1.14 แสนล้านบาท ชะลอตัว 15.2% จากไตรมาสก่อน และลดลง 5.8% จากช่วงเดียวกันปีก่อน โดยหุ้นที่คาดกำไรโตจากไตรมาสก่อน และ จากช่วงเดียวกันปีก่อน เช่น WORK, LPN, IRPC, PLANB และ INTUCH
 
โดยงบที่คาดว่าจะทยอยประกาศมีดังนี้ 
วันที่ 27 ก.ค. คือ THRE
วันที่ 29 ก.ค. คือ ASP, TBSP, BIGC, CNS, DCC, GLOW, HMPRO, PLANB, SCC, SCN และ ZMICO
วันที่ 31 ก.ค. คือ MBKET, SMG, SNC และ TGCI
 
คลิกเพื่อดูรายละเอียด…